laion/Wikipedia-Exotic huggingface dataset:
ויליאם מאסטרס

ויליאם האוול מאסטרס (27 בדצמבר 1915 – 16 בפברואר 2001) היה גינקולוג אמריקאי, הידוע ביותר כחבר בכיר בצוות המחקר של מאסטרס וג'ונסון לנושא המיניות. בין השנים 1957 ל-1990 היו מאסטרס ואשתו השנייה, וירג'יניה אי. ג'ונסון, חלוצי המחקר על התגובה המינית האנושית והאבחון והטיפול בבעיות תפקוד והפרעות מיניות. ויליאם מאסטרס נולד בקליבלנד, אוהיו לפרנסיס ווין מאסטרס ואיסטברוקס טיילור מאסטרס. לזוג היו שני ילדים, ויליאם הבכור ופרנק הצעיר. ויליאם המתבגר סבל מאוד מנחת זרועו של אביו. פרנסיס היה איש קשה, אוהב שליטה ובעל מזג רע. כל ההחלטות בבית היו צריכות לקבל את אישורו, וכאשר נתקף בהתקפי זעם נהג להכות את ויליאם בחגורה, לעיתים עד שזה דימם. למרות זאת, ויליאם היה ילד מבריק שהצטיין בבית הספר. דודתו סאלי החליטה לממן את שכר הלימוד שלו והוא למד במכינה לבנים בשם לורנסוויל. מרגע שוויליאם החל בלימודיו, אביו התייחס אליו כאל מבוגר וחדל כמעט לגמרי להעניק לו תמיכה כספית או משפחתית, וויליאם שב לבקר בביתו רק לעיתים רחוקות. משסיים ויליאם את המכינה, הוא החל ללמוד במכללת המילטון בניו יורק והשלים בה את לימודיו. לאחר מכן, הוא נרשם לבית הספר לרפואה באוניברסיטת רוצ'סטר וקיבל תואר ברפואה. בהמשך, התקבל מאסטרס כחבר סגל באוניברסיטת וושינגטון בסנט לואיס. ב-1942, הוא נישא לאשתו הראשונה, אליזבת אליס, שכונתה ליבי או בטי, ולזוג נולדו שני ילדים. ויליאם מאסטרס נהג להתפלל בכנסייה האפיסקופלית והיה חבר במפלגה הרפובליקנית. מאסטרם פגש את וירג'יניה אי. ג'ונסון ב-1957, כאשר העסיק אותה כעוזרת במחקר מקיף של המיניות האנושית. מאסטרס התגרש מאשתו הראשונה, אליזבת אליס מאסטרס, ונישא לג'ונסון ב-1971. השניים התגרשו כעבור שני עשורים, לאחר שמאסטרס התאהב באישה אחרת ונישא לה מאוחר יותר, אולם השניים המשיכו יחד את עבודתם המקצועית. ראו ערך מאסטרס וג'ונסון. ויליאם מאסטרס סבל מסיבוכים כתוצאה ממחלת פרקינסון ומת בטוסון, אריזונה ב-16 בפברואר 2001. אשתו השנייה ושותפתו למחקר, וירג'יניה ג'ונסון, נפטרה ביולי 2013. בשנת 2013 עלתה סדרת טלוויזיה בשם "הסקס של מאסטרס" המתארת את מחקרם של הזוג מאסטרס וג'ונסון. הסדרה שודרה במשך 4 עונות עד 2016, בכיכובם של מייקל שין וליזי קפלן. ויליאם מאסטרס, באתר "Find a Grave" (באנגלית) ויליאם מאסטרס, באתר אנציקלופדיה בריטניקה (באנגלית) William Masters (Obituary), The Telegraph, 19 February 2001 Thomas Maier, Masters of Sex: The Life and Times of William Masters and Virginia Johnson, the Couple Who Taught America How to Love, publ. Basic Books, 2013, ISBN 0465044999, 9780465044993. Length 424 pages. (page) Ann T. Keene., "Masters, William Howell", American National Biography Online, October 2008 Update., Access Date: Wed Oct 01 2014 14:37:37 Richard Severo, "William H. Masters, a Pioneer in Studying and Demystifying Sex, Dies at 85", New York Times, February 19, 2001. Retrieved 1 Oct 2014 The story of Dr. William Masters and Virginia Johnson, YouTube
יחסי אוסטריה–יוון

יחסי אוסטריה–יוון הם יחסי החוץ בין אוסטריה לבין יוון. לשתי המדינות יחסים דיפלומטיים מאז המאה ה-19, לאחר עצמאות יוון. שתי המדינות לחמו זו בזו במהלך מלחמת העולם הראשונה ובמלחמת העולם השנייה (שבה הייתה אוסטריה חלק מגרמניה הנאצית). כיום, שתי המדינות הן חברות מלאות באיחוד האירופי, וכמו כן, קיימת קהילה יוונית המתגוררת באוסטריה. אוסטריה מחזיקה ביוון שגרירות באתונה ו-2 קונסוליות בהרקליון וסלוניקי. מאידך, יוון מחזיקה באוסטריה שגרירות בווינה וקונסוליה כללית בזלצבורג. מדיה וקבצים בנושא יחסי אוסטריה–יוון בוויקישיתוף רשימת הסכמים דו-צדדיים בין שתי המדינות (בגרמנית) שגרירות אוסטריה באתונה (בגרמנית וביוונית) משרד החוץ היווני על היחסים עם אוסטריה שגרירות יוון בווינה (ביוונית וגרמנית) אתר על יחסי מדינות
אוסקר בראייסון

אוסקר רנה בראייסון וידאל (בספרדית: Óscar René Brayson Vidal; נולד ב-10 בפברואר 1985) הוא ג'ודוקא עבר קובני. בראייסון התחרה בקטגוריית המשקל מעל 100 ק"ג וזכה במדליית הארד מבייג'ינג 2008. בראייסון מחזיק במדליית כסף מאליפות העולם משנת 2009, שתי מדליות זהב מהמשחקים הפאן-אמריקאיים ו-13 מדליות מהאליפות הפאן-אמריקאית. המדליה המשמעותית הראשונה של בראייסון הייתה באליפות הפאן-אמריקאית משנת 2006 בבואנוס איירס, אז התחרה בקטגוריית המשקל מעל 100 ק"ג וזכה במדליית הכסף לאחר שהפסיד לקרלוס הונוראטו הברזילאי בגמר. כשנה לאחר מכן הוא התחרה במשחקים הפאן-אמריקאיים שנערכו בריו דה ז'ניירו וזכה במדליית הזהב כשניצח בגמר את ז'ואאו שליטלר הברזילאי. ב-15 באוגוסט 2008, בראייסון השתתף במשחקים האולימפיים בבייג'ינג, התחרה בקטגוריית המשקל מעל 100 ק"ג וזכה במדליית הארד. בשמינית הגמר ניצח את קרלוס זגארה הפרואני, ברבע הגמר ניצח באיפון את ז'ואאו שליטלר הברזילאי לאחר שהצליח לרתק אותו ובחצי הגמר הפסיד לעבדולו טנגרייב האוזבקי. הוא נשר לקרב על מדליית הארד שם גבר על מוחמד רזה רודקי האיראני. באותה שנה הספיק לזכות גם במדליית ארד מגראנד סלאם טוקיו היוקרתי לאחר שניצח את דייקי קאמיקווה היפני. באליפות העולם 2009 שנערכה ברוטרדם, בראייסון זכה במדליית הכסף. בקרב הראשון ניצח את בארנה בור ההונגרי, בשמינית הגמר ניצח את שאבקט איקבולוב הטג'יקיסטני וברבע הגמר ניצח את דורג'פאלם גאנקהויג המונגולי. בחצי הגמר גבר על עבדולו טנגרייב האוזבקי ובגמר נכנע לצרפתי הצעיר טדי רינר. בשנת 2011 השתתף במשחקים הפאן-אמריקאיים שנערכו בגוודלחרה שבמקסיקו ושוב זכה במדליית הזהב. ברבע הגמר גבר על פאבלו פיגוארואה מפוארטו ריקו, בחצי הגמר ניצח באיפון את לואיס סלזאר הקולומביאני ובגמר ניצח בניקוד ווזארי את רפאל סילבה הברזילאי. אוסקר בראייסון, ברשת החברתית פייסבוק אוסקר בראייסון, באתר הוועד האולימפי הבין-לאומי אוסקר בראייסון, באתר olympedia.org אוסקר בראייסון, באתר איגוד הג'ודו העולמי אוסקר בראייסון, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
נפטון (יישוב ברומניה)

נפטון (ברומנית: Neptun) הוא יישוב על חוף הים השחור, בחבל דוברוג'ה, ברומניה, בקרבת הגבול עם בולגריה. היישוב נפטון הוא אחד מששת היישובים המרכיבים את המוניציפיו מנגליה, באזור יער קומורובה (יער של עצי אלון ועצי לבנה), במרחק 38 קילומטרים מקונסטנצה. המקום נבנה בשנות השישים של המאה העשרים, בימי שלטונו של ניקולאה צ'אושסקו והיה מקום הנופש המועדף עליו בימי הקיץ. המשיכה העיקרית של המקום הוא חוף הים בעל החול העדין, שנחשב לחוף המשובח ביותר ברומניה. בעונה המתאימה המקום סובל מאכלוס יתר, אך יש לו רק 999 תושבי קבע, נכון ל-2011. מדיה וקבצים בנושא נפטון בוויקישיתוף Neptun: mărirea şi decăderea staţiunii lui Ceauşescu (ברומנית) NEPTUN-OLIMP, IERI SI AZI (ברומנית)
גורדון (כפר בצרפת)

גורדון (בצרפתית: Gourdon) הוא כפר וקומונה במחוז האלפים הימיים בפרובאנס שבדרום צרפת. הכפר ממוקם בראש צוק תלול בגובה 760 מטר ומפורסם בזכות הנוף הנשקף ממנו אל קניון נהר לו (Loup) שלמרגלותיו, ואל חוף הריביירה, מן העיר ניס ועד הגבול האיטלקי. המקום מוזכר בכתובים לראשונה ב-1035. בזכות המיקום האסטרטגי היה למקום ערך צבאי כבר בתקופה העתיקה. עדיין קיימים במקום שרידי הביצורים של המוצב הצבאי הרומי. במקום הוקמה במאה ה-9 מצודת שטו דה גורדון (Château de Gourdon). במאה ה-12 חוזקה והורחבה על ידי נסיכי פרובנס. הוכרזה כמונומנט היסטורי ב-1971. גני המצודה תוכננו על ידי אנדרה לה נוטר, אדריכל הנוף והגנן של לואי ה-14. כיום יש במצודה מוזיאון אקלקטי שהתצוגות בו כוללות יצירות אר דקו, ציורים מהמאות ה-16 וה-17 וכלי נשק עתיקים. מדיה וקבצים בנושא גורדון בוויקישיתוף אתר האינטרנט הרשמי של גורדון (בצרפתית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
יורם שמעון

יורם שמעון (נולד ב-30 ביוני 1964) הוא ראש המועצה המקומית מבשרת ציון מאז 2013. יורם שמעון נולד בשכונת הקסטל במבשרת ציון. הוא השני מבין שבעה ילדים של צביה ובנימין. סיים את לימודיו בתיכון אורט הנביאים בירושלים, שירת ביחידת חימוש בחטיבת שריון וסיים לימודי תואר ראשון במדעי המדינה וסוציולוגיה באוניברסיטה העברית בירושלים. הוא סיים קורס מזכירי חברות ממשלתיות וקורס יועצי השקעות ומנהלי תיקים בכירים. בין התפקידים הציבוריים אותם מילא: דירקטור במועצה הישראלית לצרכנות, מזכיר האגודה לתרבות הדיור בין השנים 1991–2013. שמעון מכהן כחבר במועצה המקומית מבשרת ציון מאז 2003. בשנת 2008 התמודד לראשונה לראשות המועצה אך הפסיד בבחירות בהן ניצח אריה שמם. בבחירות לרשויות המקומיות שהתקיימו ב-2013 התמודד ברשימה עצמאית ונבחר לראש מועצת מבשרת ציון לאחר סיבוב שני בבחירות. בבחירות 2018 נבחר לקדנציה נוספת, לאחר שהיה המועמד היחיד שהתמודד בבחירות. שמעון היה נשוי לליאת שמעון, ולשניים נולדו שני בנים - גיא ואיתי. בנם הצעיר איתי נפטר ממחלת הסרטן. בשנת 2017 נעצר שמעון ונחקר בעקבות חשדות לעבירות מרמה והפרת אמונים בהן מעורב לכאורה גם איש העסקים רמי לוי, וחשדות נוספים הקשורים לטוהר המידות בענייני המועצה, ונשלח למעצר בית. בסיום החקירה הודיעה המשטרה כי אין תשתית ראייתית להעמדתו לדין, ובאוגוסט 2018 הודיעה הפרקליטות על סגירת התיק נגדו מחוסר אשמה. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי, וכן שבחים ללא סימוכין. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. יורם שמעון החל את כהונתו כראש המועצה בשנת 2013 לאחר התמודדות מול חמישה מועמדים לראשות המועצה. סיעתו, סיעת "חי הדרך האמיצה" זכתה בשלושה מנדטים. בבחירות לרשויות המקומיות בשנת 2018 היה שמעון המועמד היחיד לראשות המועצה וזכה בתמיכת 90% מהתושבים. הסיעה בראשותו, סיעת "חי בראשות יורם שמעון" זכתהב־8 מנדטים מתוך 15 במליאת המועצה. בבחירות לרשויות המקומיות שהתקיימו בשנת 2024 נבחר בפעם השלישית לראשות המועצה עם 7 מתוך 15 מנדטים במליאת הרשות, ובכך היה לראש המועצה הראשון שנבחר במבשרת ציון בפעם השלישית. שמעון הודיע במאי 2023 על הצטרפות עיריית מבשרת ציון לנעים בסופ"ש בהפעלת קווי שירות חינמיים לגוש דן בשבתות ובחגים. הדעות ביישוב על הפרויקט היו שנויות במחלוקת והוא זכה לביקורת מקרב חלק מהציבור הדתי ביישוב. בנוסף, חרדים קיצונים איימו עליו ועל חיי בני משפחתו. מדיה וקבצים בנושא יורם שמעון בוויקישיתוף יורם שמעון, ברשת החברתית פייסבוק מבשרת מתאבלת על איתי שמעון בן ה-8.5, אלי ג'אן, Mynet, 23.2.2015 אלי סניור, ראש המועצה שנעצר יחד עם רמי לוי: יורם שמעון ממבשרת ציון, באתר ynet, 10 בספטמבר 2017 חן מענית, ‏המשטרה: אין תשתית ראייתית נגד רמי לוי בתיק מבשרת ציון, באתר גלובס, 11 בדצמבר 2017 יובל שדה, לא רק גוש דן: מבשרת ציון מצטרפת למיזם התחבורה בשבת נעים בסופ"ש, באתר כלכליסט, 29 במאי 2023 מירב שלמה מלמד, ראש מועצת מבשרת ציון: "מאיימים עליי בגלל אוטובוס השבת", באתר mynet, ‏25/06/2023
בדפורד OY

בדפורד OY (באנגלית: Bedford OY) היא משאית צבאית, בעלת הנעה 2x4, מתוצרת יצרנית הרכב המסחרי הבריטית Bedford Vehicles (אנ'), אשר יוצרה בין השנים 1939 - ? עבור הכוחות המזוינים של בריטניה ותרמה למאמץ המלחמתי במלחמת העולם השנייה כולל המערכה בנורמנדי. לדגם ה"בדפורד OY" יועדו מגוון שימושים צבאיים. בין שימושיו: אמבולנס, מכלית, כבאית, משאית אספקה. הגרסה המשוריינת של דגם ה"בדפורד OY" היה קרוי "Bedford OXA" (אנ'). בסיס גלגלים קצר בסיס גלגלים ארוך מנוע בנזין מכל דלק - 145 ליטר טווח נסיעה - 450 ק"מ מערכת חשמל - 12 וולט צמיגים: 10.50 - 16 "בדפורד OY" כאמבולנס צבאי "בדפורד OY" - מיכלית משאיות "בדפורד OY" לפני הפלישה לנורמנדי משאיות "בדפורד OY" "בדפורד OY" משאיות "בדפורד OY" בצפון אפריקה (1941) "בדפורד OY" - ככבאית "בדפורד OY" - ככבאית "בדפורד OXD" "בדפורד OY" "בדפורד OY" כמכלית דלק של חיל האוויר הבריטי גרין גודאס בדפורד סוג S בדפורד TJ "בדפורד OY" - תמונות "בדפורד OY" - תמונה (farm5.clik.com/islesburghphotoclub) מדיה וקבצים בנושא בדפורד OY בוויקישיתוף בדפורד OY, סרטון באתר יוטיוב "בדפורד OY" britmodeller.com/forums "בדפורד OY" armyvehicles.dk/bdoy "בדפורד OY" iwm.org.uk/collections/item/object "בדפורד OY"
ISO 9660

ISO 9660 הוא תקן למערכת קבצים לתקליטורים, אשר פורסם על ידי ארגון התקינה הבין-לאומי (בר"ת: ISO). מטרתו לתמוך במערכות הפעלה שונות, כגון Windows, Mac OS ומערכות תואמות יוניקס, כך שיהיה ניתן להעביר מידע ביניהן. גם תקליטורי DVD-ROM משתמשים מערכת הקבצים של ISO 9660. ישנם רמות שונות לסטנדרט. כל רמות התקן מגבילים את שמות הקבצים לאותיות רישיות, מספרים וקו תחתון. חלק מתוכנות ניהול לתקליטורים (למשל תוכנות צריבה) מאפשרים להשתמש בכמעט כל תו ב־ASCII. בזמן שדבר זה לא ממש תואם לתקן של ISO 9660, מרבית מערכות ההפעלה שיכולות לקרוא מערכות קבצים תואמות ISO 9660, יודעות גם לטפל במקרה הנ"ל כהרחבה לתקן. דמויות של דיסקים ממערכת קבצים של ISO 9660 (הידועים יותר בשם דמויות ISO) היא דרך נפוצה להעביר אלקטרונית את התוכן של תקליטורים. לרוב יש להם את הסיומת .iso (אם כי לא בהכרח), ולכן נהוג להתייחס אליהם כ"ISO"-ים. ישנן הרחבות לתקן ה־ISO 9660 כדי להתגבר על ההגבלות. הנפוצים ביותר הם Rock Ridge ו־Joliet: הראשון מאפשר לשמר את ההרשאות של יוניקס ושמות ASCII ארוכים יותר, והשני תומך בשמות השמורים בUnicode, דבר המאפשר להשתמש בכמעט כל התווים האפשריים לשמות קבצים, אפילו מכתבים לא רומיים (למשל עברית, ערבית וסינית). ישנו גם תקן מיוחד בשם ISO 13490 שהוא תקן ISO 9660 עם תמיכה בצריבה-חוזרת (multisession) על התקליטורים. מרבית מערכות ההפעלה תומכות בקריאה של דיסקים בפורמט ISO 9660, ומרבית המערכות החדשות תומכות בהרחבות כמו הכתובות למעלה. מערכות הפעלה שאינן תומכות בהרחבות בדרך כלל יציגו את האפשרויות הבסיסיות של דיסק בעל מערכת קבצים ISO 9660. להלן מספר מערכות הפעלה והתמיכה שלהם ב־ISO 9660: DOS: גישה עם הרחבות, בעזרת יישומים כמו MSCDEX.EXE (הרחבת התקליטורים של מיקרוסופט) או CORELCD.EXE Microsoft Windows 95, Windows 98, ‏Windows ME: יכולות לקרוא ISO 9660 של שלוש הרמות ו־Joliet Microsoft Windows NT 4, Windows 2000, Windows XP: יכולות לקרוא ISO 9660 של שלוש הרמות ו־Joliet לינוקס ו־BSD: יכולות לקרוא ISO 9660 של שלוש הרמות, Joliet ו־Rock Ridge. Mac OS 7 עד 9: תמיכה ב־ISO 9660 רמה 1, 2. תוכנה חופשית אופציונלית התומכת בשתי ההרחבות: Joke Ridge ו־Joliet . Mac OS X: בדומה ל־BSD. Joliet Rock Ridge תקליטור צורב תקליטורים שאלות ותשובות נפוצות בנוגע לצריבה של תקליטורים (באנגלית) Ecma-119 - תקן הזהה ל־ISO 9660 (אנגלית)
כריס סאטון

כריסטופר רוי "כריס" סאטון (באנגלית: Christopher Roy "Chris" Sutton; נולד ב-10 במרץ 1973) הוא כדורגלן עבר ומאמן כדורגל אנגלי בהווה. סאטון שיחק הן כחלוץ והן כבלם, אך תופקד בדרך כלל בתפקיד התקפי. סאטון החל את הקריירה במדי נוריץ' סיטי, שם תופקד בתחילה כבלם, אך הוסב מאוחר יותר לתפקיד החלוץ. הוא הוכיח את עצמו במהרה בתפקידו החדש, כאשר נוריץ' הוליכה את הפרמיירליג במהלך מרבית עונת 1992/1993, לפני שירדה בסופו של דבר למקום השלישי. בחודש יולי 1994 הפך סאטון לכדורגלן היקר בתולדות הכדורגל הבריטי עד אז, כאשר כרטיסו נמכר לבלקברן רוברס בעבור 5 מיליון לירות שטרלינג. בעונתו הראשונה באיווד פארק חבר סאטון לאלן שירר וכבש חמישה-עשר שערי ליגה והיווה בורג מרכזי בעונת האליפות הראשונה של המועדון מאז 1914. עקב פציעות חוזרות וירידה בכושרו, סאטון שותף בשלושה-עשר משחקים בלבד במהלך עונת 1995/1996, בהם לא הצליח להבקיע. הוא חזר לכושרו בשלוש העונות לאחר מכן ואף זכה לזימון בודד לסגל נבחרת אנגליה במהלך 1997. בעונת 1998/1999 ירדה בלקברן רוברס לליגת המשנה, ארבע שנים בלבד לאחר זכייתה באליפות, וסאטון עבר לצ'לסי תמורת 10 מיליון לירות שטרלינג. התקופה בה שיחק סאטון בצ'לסי לא הייתה מוצלחת, והוא ניסה להסתגל לשיטת המשחק של הקבוצה ולהצדיק את תג המחיר שלו. הוא כבש שער בודד ב-28 הופעות, במהלך הניצחון 0-5 על מנצ'סטר יונייטד. סאטון לא נכלל בסגל הקבוצה במשחק גמר גביע ההתאחדות מול אסטון וילה ובקיץ של שנת 2000 עבר לסלטיק הסקוטית תמורת 6 מיליון ליש"ט. סאטון כבש את שער הניצחון מול דנדי יונייטד בהופעת הבכורה שלו בסלטיק וכן כבש את השער הראשון והאחרון לזכות קבוצתו בדרבי הראשון שלו מול גלאזגו ריינג'רס, בו ניצחה סלטיק 2-6. במסיבת העיתונאים שקדמה למשחק הדרבי, אמר סאטון ש"הדבר הראשון שעלינו (סלטיק) לעשות, הוא להחזיר את ריינג'רס למקומם הראוי" [1]. במהלך הקדנציה שלו בסלטיק, עזר סאטון למועדון לזכות בשלושה תוארי אליפות, שני גביעים ושני גביעי ליגה, וכן הופעה בגמר גביע אופ"א. סאטון היה שותף לחוד פורה במיוחד, לצדו של החלוץ השוודי הנריק לארסון. בנוסף, סאטון מחזיק בשיא ההבקעה המהירה ביותר בדרבי של גלאזגו, לאחר שכבש ב-18 שניות באייברוקס בשנת 2002. ב-2003/2004 נבחר סאטון לשחקן העונה של ארגון הכדורגלנים המקצועיים בסקוטלנד. בתום עונת 2002/2003 האשים סאטון את דנפרמלין בכך ש"נתנו" לריינג'רס לנצח כדי שסלטיק לא תזכה באליפות. סאטון הואשם בפגיעה בשמו הטוב של המשחק והושעה למשחק אחד. בינואר 2006 עבר סאטון לברמינגהאם סיטי בהעברה חופשית, אך עקב פציעות שותף באחד-עשר משחקים בלבד, בהם הבקיע שער בודד בהפסד הקבוצה בדרבי לאסטון וילה. בעקבות ירידתה של הקבוצה לליגת המשנה ודרישותיו הכלכליות של סאטון, הוא שוחרר מהמועדון. ב-3 באוקטובר 2006 סאטון חתם באסטון וילה עד לתום עונת 2006-07, וחבר למאמנו לשעבר בסלטיק, מרטין אוניל. שער הבכורה שלו במדי וילה היה שער הניצחון מול אברטון ב-11 בנובמבר 2006. במשחק מול מנצ'סטר יונייטד בדצמבר, סבל סאטון מטשטוש ראיה וטרם החלים ממנו, על אף שנבדק על ידי מספר מומחים בתחום. ב-5 ביולי 2007 סאטון פרש ממשחק פעיל בעקבות הפציעה. לאחר הפרישה החל לעבוד כמאמן לינקולן סיטי. כריס סאטון, באתר Transfermarkt כריס סאטון, באתר Soccerway כריס סאטון, באתר BDFutbol כריס סאטון, באתר WorldFootball.net כריס סאטון, באתר National Football Teams כריס סאטון, באתר FootballDatabase.eu פרופיל המאמן, באתר Transfermarkt
יצחק בן-רובי

יצחק בן-רובי (בספרדית: Yitzhak Ben-Ruby;‏ 25 במרץ 1903 – 2 בנובמבר 1977) היה איש ציבור ופעיל ציוני יליד יוון, סופר, עורך, משורר, מחזאי ועיתונאי לאדינו וספרדית שפעל ביוון ובישראל. שימש כמנהל סניף קרן קיימת לישראל בסלוניקי, וכציר בקונגרס הספרדי העולמי השני. נולד ב-25 במרץ 1903 (בספרדית: Yitzhak Ben-Ruby;‏ כ"ו באדר ה'תרס"ג) בסרס שביוון, בנם של לאה בת יצחק דה-בוטון, ממשפחת בנקאים מקושטא, וביטי בן-רובי, רוקח ונצר למשפחת רבנים ורופאים ידועים. בשנת 1913 עברו עמו הוריו לסלוניקי, ושם למד בבית הספר של כל ישראל חברים ובבית הספר "לה מיסיון לאיר פראנסיז", אצל המשורר רוז'יר מילליט, מומחה ההיסטוריה היהודית קאידו קובו והמשורר הנרי מרקס. כשבגר נישא לדורה בת יוסף קמחי, והחל לעבוד בבנק "די-שלוניק" ושימש גם כמזכירו הראשי. בהמשך גם נמנה עם מייסדי ומנהלי אגודת פקידי הבנקים ביוון, ושימש כמזכיר וכחבר ההנהלה של חברת הטבק "אוסטרו איליניק" שהעסיקה אלפי עובדים יהודים. כפעיל ציוני, שימש כחבר אגודת צעירי ציון בסלוניקי, כמזכירה הראשי של הפדרציה הציונית ביוון, כמנהל הסניף המקומי של קרן קיימת לישראל וכיושב ראש האגודה הציונית "התחיה" שבאתונה. כן נמנה עם פעילי ומנהלי מוסדות הסיוע הסוציאלי מטעם וועד הקהילה היהודית, ובהם הליגה למלחמה בשחפת ובית החולים לחולי רוח. עבודתו הספרותית כללה כתיבת שירים, פואמות ומחזות תיאטרון. כעיתונאי, כתב בעיתוני הלאדינו "לה רינאסינסיה ג'ודיאה" ו"לי-פרוגרי", ובירחון הצרפתי "קוניטר". ב-8 באוגוסט 1945 עלה לארץ ישראל עם אשתו, כמנהל עליית הנוער מיוון, שבמסגרתה עלו עמו ארצה 250 נערים. בישראל המשיך בכתיבת מחזות ונובלות, וכתב גם מאמרים עבור העיתונים "אנאליס סירב' אנטינוס" ממדריד, וב"הבמה העברית" ממקסיקו. כן היה מרצה בפני עולים במעברות ובמושבים ברחבי הארץ, ופעמיים בשבוע היה סוקר את המתרחש במחנות העולים בפינה מיוחדת ברדיו קול ישראל בספרדית. בארץ גם נמנה עם פעילי ארגון ההגנה, ובהמשך שירת במילואים בצה"ל. כן היה פעיל בלשכת הבונים החופשיים "מוריה", שימש כחבר ההסתדרות, וניהל וערך מטעמה את העיתונים "איל-אב'יניר" בספרדית ו"לאב'יניר" בצרפתית. ב-9 באפריל 1954 נבחר לשמש כציר בקונגרס הספרדי העולמי השני מטעם סניף תל אביב של הסתדרות העובדים הכללית. כשיצאה לאור בישראל גרסה מחודשת של עיתון הלאדינו הטורקי "איל טיימפו", שימש כעורכו. כפעיל מפא"י, הרצה בכנסים שונים של המפלגה שנערכו ברחבי הארץ. בחודש פברואר 1960 נערך לכבודו ערב הוקרה בתל אביב, בהשתתפות חבר הכנסת מנחם כהן, לילי מנחם, אברהם אלמליח והרב יעקב משה טולידאנו. הלך לעולמו ב-2 בנובמבר 1977 (כ"א בחשוון ה'תשל"ח), ונקבר בבית העלמין נחלת יצחק. בלום היהודי - מחזה קומדיית דרמה, שלושה חלקים מטורפים ברצינות - מחזה ששוחק על ידי מחלקת הדרמה של מחלקת התרבות בהסתדרות, שלושה חלקים 193 - נובלה איל סיקריטו דיל מידו - רומן שימון-שימון - חיבור הומוריסטי, שהוקרא ב"קול ישראל לגולה" בספרדית דוד תדהר (עורך), "יצחק בן-רובי", באנציקלופדיה לחלוצי הישוב ובוניו, כרך ו (1955), עמ' 2464 יצחק בן-רובי, דף שער בספרייה הלאומית מסיבה ליצחק-בן רובי מעסקני יהדות יוון, בעיתון דבר, 29 בפברואר 1960 יצחק בן-רובי באתר חברה קדישא ת"א–יפו; הקבר של יצחק בן-רובי בבית העלמין נחלת יצחק, באתר BillionGraves.
יחסי בוסניה והרצגובינה – מלזיה

יחסי בוסניה והרצגובינה–מלזיה הם היחסים הדו-צדדיים בין בוסניה והרצגובינה לבין פדרציית מלזיה. באוקטובר 1993, במהלך מלחמת בוסניה, ראש ממשלת מלזיה, מחתיר מוחמד, שלח קבוצה של חיילים מלזיים על מנת להשתתף בפעולות השלום של האו"ם עקב חשש להפרת זכויות האדם בבוסניה ובהרצגובינה. בנוסף, מוחמד קרא לארגון לשיתוף פעולה אסלאמי על מנת למצוא פתרון מתאים. לאחר הכרזת העצמאות של המדינה, שתי המדינות כוננו יחסים ומלזיה הכירה בבוסניה ובהרצגובניה כמדינה עצמאית. בוסניה והרצגובינה ומלזיה מקיימות שיתוף פעולה מסחרי וכלכלי: בשנת 2015, שווי הסחורה שיוצאה ממלזיה לבוסניה והרצגובינה הגיעה לסך 8.77 מיליון דולר אמריקאי והיא כללה בעיקר שמן דקלים, מחשבים, טלפונים, מזגנים, בגדי גומי ומוצרי חשמל אחרים. באותה שנה, שווי הסחורה שיוצאה מבוסניה והרצגובינה למלזיה הגיעה לסך 3.29 מיליון דולר אמריקאי והיא כללה בעיקר חומרי נפץ, תחמושות ועוד. בשנת 2014, שווי הסחורה שיוצאה ממלזיה לבוסניה והרצגובינה הגיעה לסך 10.3 מיליון דולר אמריקאי והיא כללה בעיקר טלפונים, מחשבים, בגדי גומי ועוד. באותה שנה, שווי הסחורה שיוצאה מבוסניה והרצגובינה הגיעה לסך 181 אלף דולר אמריקאי והיא כללה בעיקר מכוניות, משאבות ועוד. בוסניה והרצגובינה מיוצגת במלזיה על ידי שגרירות בקואלה לומפור, בירת מלזיה. מלזיה מיוצגת בבוסניה והרצגובינה על ידי שגרירות בסרייבו, בירת בוסניה והרצגובינה. מדיה וקבצים בנושא יחסי בוסניה והרצגובינה – מלזיה בוויקישיתוף Malaysia and the European Union: Perspectives for the Twenty-first Century, LIT Verlag Münster, 2011. (באנגלית) Products that Malaysia exports to Bosnia and Herzegovina (2015), The Observatory of Economic Complexity (באנגלית) (ארכיון) Products that Malaysia imports from Bosnia and Herzegovina (2015), The Observatory of Economic Complexity (באנגלית) (ארכיון) Products that Malaysia imports from Bosnia and Herzegovina (2014), The Observatory of Economic Complexity (באנגלית) (ארכיון) "Embassy of Bosnia and Herzegovina in Republic of Malaysia - Embassy WorldWide". Embassy WorldWide (באנגלית בריטית). נבדק ב-2018-04-26. "Embassy of Malaysia in Sarajevo, Bosnia - Embassy WorldWide". Embassy WorldWide (באנגלית בריטית). נבדק ב-2018-04-26.
יחסי מזרח טימור – מלזיה

יחסי מזרח טימור–מלזיה הם היחסים הדו-צדדיים בין הרפובליקה הדמוקרטית של מזרח טימור לבין פדרציית מלזיה. מאז 1999, מלזיה תורמת רבות על מנת לשמור על שלום במזרח טימור. מלזיה סיפקה סיוע למזרח טימור בתחום פיתוח משאבי האנוש באמצעות תוכניות הכשרה שונות. על פי דברי ממשלת מזרח טימור, מלזיה נחשבת מודל לפיתוח ארצות. למרות שבין המדינות לא כוננו לעולם יחסים דיפלומטיים רשמיים, היחסים בין שתי המדינות טובים מאוד, ומלזיה תומכת במידה רבה במזרח טימור. שתי המדינות פועלות על מנת להרחיב את היקף הסחר ביניהן. מלזיה מפעילה מספר רב של מסעדות ובתי ספר במזרח טימור ומספקת לה חומרי בנייה. סך הסחר בין שתי המדינות גדל מ-10 מיליון דולר בשנת 2012 ל-21.2 מיליון דולר בשנת 2013. ממשלת מזרח טימור הביעה את התעניינותה לשיתוף פעולה בתחומי הגז והנפט. מלזיה מיוצגת במזרח טימור על ידי שגרירות בדילי, בירת מזרח טימור. מזרח טימור מיוצגת במלזיה על ידי שגרירות בקואלה לומפור, בירת מלזיה. מדיה וקבצים בנושא יחסי מזרח טימור – מלזיה בוויקישיתוף מסמך, באתר משרד החוץ המלזי Timor Leste hopes to be associated with M'sian Parliamentary Friend | theSundaily, ‏2013-10-02 Timor Leste wants to emulate Malaysia’s development plans – BorneoPost Online | Borneo, Malaysia, Sarawak Daily News | Largest English Daily In Borneo, ‏2014-02-02 'Malaysia an excellent example for Timor-Leste' - General - New Straits Times, ‏2014-04-01 Timor Leste's diplomat with a difference - Columnist - New Straits Times, ‏2014-04-07 TwoCircles.net, Malaysian FM: Malaysia, Timor-Leste must expand scope of cooperation | TwoCircles.net, twocircles.net (באנגלית) PM: Malaysia-Timor Leste to boost bilateral trade - Latest - New Straits Times, ‏2014-04-01 BERNAMA - Timor-Leste Keen On Tie-Ups With Malaysia's 0&g; Industry Players, ‏2014-04-01 שגרירות מלזיה במזרח טימור "Embassy of Timor-Leste in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-26.
נחל צפית

נחל צָפִית (בערבית: ואדי אלמֻראקאבּ) הוא אפיק נחל בצפון רכס חצרה ליד מצד תמר ומעלה תמר, מדרום לים המלח. אורכו כ-25 קילומטר. אפיק הנחל מתחיל מערבית להר חצרה, יורד בתחילת דרכו צפונה ואז מזרחה אל הערבה הצפונית. בחלקו העליון נובע מעיין עין צפית. הנחל יורד במפל גבוה ומספר מפלים נמוכים יותר, אל חלקו התחתון, עד שפך הנחל לנחל צין. עד 1956 נקרא הנחל בשמו הערבי. באותה שנה קבעה ועדת השמות הממשלתית את השם "נחל צפית". באפריל 1975 זוהם הנחל בשפכים שזרמו ממפעל פריקלאס ים המלח. ב-26 באפריל 2018 אירע אסון נחל צפית, כאשר נערים ונערות מהמכינה הקדם-צבאית בני ציון שטיילו בנחל נסחפו בשיטפון בזק. עשרה מטיילים נהרגו באסון. מנחם מרקוס (עורך) מדריך ישראל החדש, כרך 14: הנגב הצפוני, עמ' 178–179. נחל צפית, באתר של מדרשת שדה בוקר נחל צפית, באתר "נאקב" נחל צפית באתר GeoNames (אנ') דו"ח הוועדה, זמין להורדה (עמ' 18 בקובץ, פריט מס. 49). נחל צפית זוהם משפכי מפעל "פריקלס", דבר, 29 באפריל 1975 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ויליאם הרטסטון

ויליאם הרטסטון (באנגלית: William Hartston) ‏ (נולד ב-12 באוגוסט 1947 בלונדון, בירת אנגליה) הוא שחמטאי ועיתונאי יהודי-בריטי. הוא פרש משחמט תחרותי בשנת 1987 ומאז ידוע כמחבר ספרי שחמט, מציג תוכניות שחמט בטלוויזיה ועיתונאי. ויליאם הרטסטון נולד בלונדון. הוא למד מתמטיקה באוניברסיטת קיימברידג', התחיל דוקטורט אך לא השלים אותו. בשנים 1973 ו-1975 הוא זכה באליפות בריטניה. בשנת 1976 הוא ניצח בתחרות בינלאומית בסרייבו. דרגת אמן בינלאומי הוענקה לו בשנת 1973. בשנות ה-70 של המאה ה-20 הוא התחיל לפרשן שחמט ב-BBC. הוא כתב ספרי שחמט וכתב בדיילי אקספרס. בשנות ה-80 של המאה ה-20 הוא עסק בפסיכולוגיה תעשייתית. הרטסטון היה בעלה הראשון של רב אמן לנשים יאנה בלין. בשנים 1966–1978 השתתף הרטסטון ב-6 אולימפיאדות שחמט: ויליאם הרטסטון, באתר צ'סגיימס (באנגלית) ויליאם הרטסטון, באתר פיד"ה (באנגלית) ויליאם הרטסטון מול סבטוזר גליגוריץ', 5.1.1966, Be Careful when Grabbing A Pawn, Gligorić, it Might be Poisoned! Bleiman, Yaacov - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.